cyanic-selkie/wikianc huggingface dataset:
สมาคมกีฬาตะกร้อแห่งประเทศไทย
สมาคมกีฬาตะกร้อแห่งประเทศไทย เป็นองค์กรปกครองระดับชาติสำหรับกีฬาเซปักตะกร้อในประเทศไทย ก่อตั้งอย่างเป็นทางการเมื่อวันที่ 17 เมษายน พ.ศ. 2526 บทบาทของสมาคม ได้แก่ การจัดการแข่งขันเซปักตะกร้อในประเทศไทย การสนับสนุนและประสานงานสโมสรเซปักตะกร้อ การบริหารทีมเซปักตะกร้อของไทย จัดการแข่งขันในประเทศ ตะกร้อไทยแลนด์ลีก ตลอดจนการแข่งขันเซปักตะกร้อชิงแชมป์โลก คิงส์คัพ ซึ่งเป็นการแข่งขันเซปักตะกร้อระดับนานาชาติอันทรงเกียรติที่สุดที่จัดขึ้นทุกปี นอกจากนี้ ในความร่วมมือกับสมาคมเซปักตะกร้อมาเลเซีย เมียนมาร์ และสิงคโปร์ สมาคมฯ ยังสร้างกฎเกณฑ์มาตรฐานสำหรับเซปักตะกร้อเพื่อส่งเสริมและพัฒนาการเติบโตในระดับสากล
นายกสมาคมตะกร้อแห่งประเทศไทยคนปัจจุบันคือ พล.ต. จารึก อารีราชการัณย์ ซึ่งดำรงตำแหน่งรองประธานและสมาชิกคณะกรรมการบริหารของสภาโอลิมปิกแห่งเอเชียตั้งแต่ปี พ.ศ. 2538
การถ่ายภาพรังสีส่วนตัดอาศัยคอมพิวเตอร์แบบความละเอียดสูง
การถ่ายภาพรังสีส่วนตัดอาศัยคอมพิวเตอร์แบบความละเอียดสูง (high-resolution computed tomography) เป็นการถ่ายภาพรังสีส่วนตัดอาศัยคอมพิวเตอร์รูปแบบหนึ่งที่ใช้เทคนิกพิเศษเพื่อเพิ่มความละเอียดของภาพ ใช้ในการวินิจฉัยโรคได้หลายอย่าง ที่สำคัญ เช่น โรคปอด โดยสามารถประเมินเนื้อปอดได้
เขตเศรษฐกิจกลาง
เขตเศรษฐกิจกลาง (Центра́льный экономи́ческий райо́н, Tsentralny ekonomichesky rayon; Central Economic Region) เป็นหนึ่งในสิบสองเขตเศรษฐกิจของประเทศรัสเซีย
เขตเศรษฐกิจกลางตั้งอยู่ในภาคกลางของส่วนยุโรปของรัสเซีย มีรถยนต์และทางรถไฟจำนวนมากตัดกันในอาณาเขตของภูมิภาคนี้
เขตเศรษฐกิจไซบีเรียตะวันออก
เขตเศรษฐกิจไซบีเรียตะวันออก (Восто́чно-Сиби́рский экономи́ческий райо́н, Vostochno-Sibirsky ekonomichesky rayon; East Siberian economic region) เป็นหนึ่งในสิบสองเขตเศรษฐกิจของประเทศรัสเซีย
เขตเศรษฐกิจกลาง
พื้นที่ราบและเป็นศูนยืกลางของประเทศซึ่งมีมอสโกเป็นศูนย์กลาง ก่อให้เกิดภูมิภาคอุตสาหกรรมที่สำคัญ นอกจากมอสโกแล้ว เมืองใหญ่ๆ ยังรวมถึง สโมเลนสค์, ยาโรสลัฟล์, วลาดีมีร์, ตูลา, ดเซียร์ฌินสค์ และ รีบินสค์ โดยมีรถบรรทุก, เรือ, รางรถไฟ, เครื่องมือกล, อุปกรณ์อิเล็กทรอนิกส์, ผ้าฝ้ายและผ้าขนสัตว์ และสารเคมีเป็นผลิตภัณฑ์อุตสาหกรรมหลัก แม่น้ำวอลกาและโอคาเป็นเส้นทางน้ำหลัก และคลองมอสโก–วอลกาและดอน–วอลกาเชื่อมโยงมอสโกกับทะเลแคสเปียนและทะเลบอลติก มีรถไฟหลายสายให้บริการในพื้นที่
เขตเศรษฐกิจไซบีเรียตะวันออก
ในบริเวณนี้ประกอบด้วยที่ราบสูง ภูเขา และแอ่งแม่น้ำ เมืองใหญ่ๆ ได้แก่ ครัสโนยาสค์และอีร์คุตสค์ ตั้งอยู่ริมทางรถไฟสายทรานส์-ไซบีเรีย มีสถานีไฟฟ้าพลังน้ำอยู่ที่ บราทสค์, ครัสโนยาสค์และอีร์คุตสค์ มีการขุดถ่านหิน ทองคำ กราไฟต์ แร่เหล็ก แร่อะลูมิเนียม สังกะสี และตะกั่วในพื้นที่ และมีการเลี้ยงปศุสัตว์
เขตเศรษฐกิจกลาง
องค์ประกอบ
เขตเศรษฐกิจกลางประกอบด้วยหน่วยองค์ประกอบต่อไปนี้ ซึ่งทั้งหมดอยู่ในเขตสหพันธ์กลาง
อาคาเนะ พลิกตำนานวงการราคุโกะ
อาคาเนะ พลิกตำนานวงการราคุโกะ เป็นซีรีส์มังงะญี่ปุ่น แต่งเรื่องโดยยูกิ ซูเอนางะ และวาดภาพโดยทากามาซะ โมเอะ เรื่องราวเกี่ยวกับเด็กสาวชื่อโอซากิ อาคาเนะ ผู้ตั้งเป้าจะไปถึงตำแหน่งสูงสุดของวงการรากูโงะ ส่วนหนึ่งก็เพื่อแก้แค้นให้พ่อที่ถูกไล่ออกจากวงการเมื่อหกปีก่อน รายละเอียดเกี่ยวกับรากูโงะในซีรีส์ดูแลโดยเคกิ ฮายาชิยะ นักแสดงรากูโงะ (รากูโงยะ) มืออาชีพ อาคาเนะ พลิกตำนานวงการราคุโกะตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนกุมภาพันธ์ พ.ศ. 2565 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 5 เมื่อเดือนมีนาคม พ.ศ. 2566 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
อาคาเนะ พลิกตำนานวงการราคุโกะได้รับคำวิจารณ์ในทางบวกจากนักวิจารณ์และได้รับการเสนอชื่อในรางวัล Next Manga Award ประจำปี พ.ศ. 2565 ในสาขาสิ่งพิมพ์
คลองบางซื่อ (กรุงเทพมหานคร)
คลองบางซื่อ เป็นลำน้ำสาขาของแม่น้ำเจ้าพระยา ในปัจจุบันแบ่งออกเป็น 2 ช่วง ช่วงแรกเริ่มจากแม่น้ำเจ้าพระยาทางทิศเหนือของวัดแก้วฟ้าจุฬามณีไปทางทิศตะวันออกจนบรรจบคลองเปรมประชากร (ลำน้ำที่ตรงต่อเนื่องไปคือคูข้างสโมสรนายทหารอากาศ) ส่วนช่วงที่ 2 เริ่มจากคลองเปรมประชากรทางทิศเหนือของคลองประปาไปทางทิศตะวันออกจนบรรจบคลองลาดพร้าวบริเวณชุมชนลาดพร้าว 45 คลองบางซื่อในเขตดุสิตมีความยาว 1,550 เมตร ในเขตบางซื่อมีความยาว 500 เมตร ในเขตพญาไทมีความยาว 2,600 เมตร ในเขตดินแดงมีความยาว 1,450 เมตร และในเขตห้วยขวางมีความยาว 1,800 เมตร คลองมีความกว้าง 6–18 เมตร
ในปัจจุบันใต้คลองบางซื่อมีอุโมงค์ระบายน้ำขนาดใหญ่ช่วยแก้ไขปัญหาน้ำท่วม มีขนาดเส้นผ่านศูนย์กลาง 5 เมตร ยาวประมาณ 6.40 กิโลเมตร นอกจากนี้ สำนักการระบายน้ำ กรุงเทพมหานคร ยังมีโครงการก่อสร้างสถานีสูบน้ำตอนปลายอุโมงค์กำลังสูบ 60 ลูกบาศก์เมตรต่อวินาที และโครงการก่อสร้างเขื่อนคอนกรีตเพื่อป้องกันน้ำท่วมในคลอง
เขตเศรษฐกิจคาลินินกราด
เขตเศรษฐกิจคาลินินกราด (Калининградский экономический район; Kaliningrad economic region) เป็นหนึ่งใน 12 เขตเศรษฐกิจของประเทศรัสเซีย ประกอบด้วยแคว้นคาลินินกราดเพียงแห่งเดียว คาลินินกราดยังมีท่าเรือที่ปราศจากน้ำแข็งตลอดทั้งปีเพียงแห่งเดียวของทะเลบอลติก ทำให้เป็นเมืองท่าที่มีความสำคัญกับทั้งรัสเซียและกลุ่มประเทศบอลติกอย่างเอสโตเนีย ลัตเวีย และลิทัวเนีย ในการรับประกันการขนส่งและการค้าทั่วทั้งภูมิภาค
ในเดือนมกราคม ค.ศ. 2022 เขตเศรษฐกิจคาลินินกราดมีการส่งออกอันดับที่ 35 และการนำเข้าอันดับที่ 4 ในรัสเซีย
สายเคฮิง-โทโฮกุ
ปกติแล้วเส้นทางสายนี้จะใช้เส้นทางเดียวกับสายสายหลักโทโฮกุและสายหลักโทไกโด แต่ระหว่างสถานีรถไฟอากาบาเนะถึงสถานีรถไฟอูเอโนะจะแยกเส้นทางวิ่งกันกับสายหลักโทโฮกุ
ปลายสายทางด้านทิศใต้ขบวนรถไฟจะให้บริการโดยวิ่งผ่านเข้าสู่เส้นทางของสายเนงิชิ ที่เชื่อมระหว่างสถานีรถไฟโยโกฮามะกับสถานีรถไฟโอฟูนะ เป็นผลให้เส้นทางรถไฟทั้งหมดตั้งแต่โอมิยะจนถึงโอฟูนะมักเรียกอีกชื่อหนึ่งว่าสาย "เคฮิง-โทโฮกุ-เนงิชิ" (京浜東北線・根岸線) โดยในแผนที่ระบบการเดินรถไฟมักใช้สีฟ้าอ่อนร่วมกัน
ความเป็นมา
เปิดให้บริการวันที่ 20 ธันวาคม ค.ศ. 1914 ระหว่างสถานีรถไฟชินางาวะ กรุงโตเกียว กับสถานีรถไฟทาคาชิมาโจ นครโยโกฮามะ แรกเริ่มมีชื่อว่ารถไฟฟ้าสายโทไกโด (東海道電車線) ต่อมาวันที่ 30 กันยายน ค.ศ. 1915 จึงเปลี่ยนชื่อเป็นสายเคฮิง (京浜線) และขยายเส้นทางไปทางทิศใต้ถึงสถานีรถไฟซากูระงิโจ
ส่วนทิศเหนือขยายเส้นทางผ่านเส้นทางสายหลักโทโฮกุถึงสถานีรถไฟอากาบาเนะ ใน ค.ศ. 1928 และสถานีรถไฟโอมิยะ ใน ค.ศ. 1932
ชื่อเส้นทางมาจากตัวอักษรหลังของคำว่าโตเกียว (東京) โยโกฮามะ (横浜) และเส้นทางรถไฟที่มีชื่อว่าสายหลักโทโฮกุ (東北本線)
รูปแบบการเดินรถ
ในชั่วโมงเร่งด่วนจะมีระยะห่างระหว่างขบวน 2-3 นาที และทุก 5 นาทีในช่วงกลางวันในเวลาที่เหลือ โดยปกติแล้วขบวนรถไฟทุกขบวนกำหนดเป็นรถไฟท้องถิ่น (Local) (各駅停車, Kakueki-Teisha) หยุดทุกสถานีในเส้นทาง อย่างไรก็ตาม ในช่วงเวลา (10:30-15:30) ของทุกวันขบวนรถจะเปลี่ยนเป็นรถเร็ว (Rapid) (快速, kaisoku) โดยจะหยุดในบางสถานีในช่วงที่เส้นทางอยู่ในเขตโตเกียว ที่เส้นทางวิ่งคู่ขนานและทับซ้อนกับสายยามาโนเตะ
รายชื่อสถานี
ขบวนรถไฟท้องถิ่นจะจอดทุกสถานี ส่วนขบวนรถเร็ว "Rapid" จะจอดในสถานีที่มีเครื่องหมาย "●" และ "■" ในวันธรรมดา (สถานีที่มีเครื่องหมาย "■" สามารถเปลี่ยนชานชาลาเพื่อเปลี่ยนไปสายยามาโนเตะได้) และสถานีที่มีเครื่องหมาย "▲" สำหรับรถเร็ว "Rapid" ที่จะจอดในวันหยุดสุดสัปดาห์และวันหยุดราชการเท่านั้น
ไอโซมอลโตโอลิโกแซ็กคาไรด์
ไอโซมอลโตโอลิโกแซ็กคาไรด์ (Isomaltooligosaccharide, IMO) เป็นสารผสมของคาร์โบไฮเดรตสายโมเลกุลสั้น ซึ่งเป็นพรีไบโอติกส์มีคุณสมบัติถูกย่อยได้บางส่วนในปากและถูกย่อยได้ด้วยเอนไซม์ไอโซมอลเตสในลำไส้เล็กส่วนกลาง (jejunum) โอลิโกแซคคาไรด์ส่วนที่เหลือจะถูกส่งไปที่ลำไส้ใหญ่และเกิดการหมักด้วยแบคทีเรียโปรไบโอติกส์ชนิดไบฟิโดแบคทีเรียม (bifidobacterium) ไอโซมอลโตโอลิโกแซ็กคาไรด์พบได้ตามธรรมชาติในอาหารบางชนิด และยังมีการผลิตในเชิงพาณิชย์โดยวัตถุดิบที่ใช้สำหรับการผลิต IMO คือแป้งซึ่งถูกย่อยด้วยเอนไซม์ได้เป็นสารผสมของไอโซมอลโตโอลิโกแซ็กคาไรด์
เคมี
คำว่า "โอลิโกแซ็กคาไรด์" หมายความรวมถึงคาร์โบไฮเดรตทั่วไปที่มีขนาดใหญ่กว่าไดแซ็กคาไรด์ หรือไตรแซ็กคาไรด์ แต่มีขนาดเล็กกว่าพอลิแซ็กคาไรด์ (ขนาดมากกว่า 10 หน่วย) ไอโซมอลโตโอลิโกแซ็กคาไรด์ (IMO) คือกลูโคสโอลิโกเมอร์ที่มีพันธะ α-D-(1,6) ซึ่งประกอบไปด้วย ไอโซมอลโตส, พาโนส, ไอโซมอลโตไตรโอส, ไอโซมอลโตเตตราโอส, ไอโซมอลโตเพนตาโอส, ไนเจอโรส, โคจิบิโอส และโอลิโกแซ็กคาไรด์ที่โครงสร้างมีกิ่งก้านมากกว่า โครงสร้างของโมเลกุล IMO สามารถเปลี่ยนแปลงได้อย่างมีนัยสำคัญ โดยขึ้นอยู่กับวิธีการผลิต แม้ว่าเอนไซม์ในลำไส้ของมนุษย์จะย่อยพันธะไกลโคซิดิก α(1,4) ได้อย่างง่ายดาย แต่การเปลี่ยนแปลง IMO ให้มีโมเลกุลยาวขึ้นเช่น มีจำนวนของน้ำตาลโมเลกุลเดี่ยว (monosaccharide) ที่อยู่ในสายพอลิเมอร์ &geqslant; 4 (DP4) ด้วยพันธะ α(1,6) จะทำให้ไม่ถูกไฮโดรไลซ์อย่างง่ายดายและแสดงคุณสมบัติต้านทานการย่อยอาหาร ดังนั้น IMO ที่ถูกเปลี่ยนบางชนิดจึงถูกย่อยเพียงบางส่วนในทางเดินอาหารส่วนบนเท่านั้น
ไอโซมอลโตโอลิโกแซ็กคาไรด์เป็นส่วนประกอบปรกติของอาหารมนุษย์ และเกิดขึ้นตามธรรมชาติในอาหารหมักดอง เช่น ขนมปังซาวโดว์หมักและกิมจิ ไดแซ็กคาไรด์ไอโซมอลโตสยังมีอยู่ในมิโซะจากข้าว (Rice miso), ซอสถั่วเหลือง และสาเก  ไอโซมอลโตสซึ่งเป็นหนึ่งในส่วนประกอบไดแซ็กคาไรด์ที่มีพันธะ α(1,6) ของ IMO ได้รับการระบุว่าเป็นองค์ประกอบตามธรรมชาติของน้ำผึ้ง ถึงแม้จะเกี่ยวข้องกันทางเคมีแต่น้ำผึ้งก็ไม่ใช่ IMO IMO มีรสหวาน เป็นน้ำเชื่อมที่มีความหนาแน่นสูง ซึ่งสามารถทำให้อยู่ในรูปผงได้โดยการทำแห้งแบบพ่นฝอย
การผลิต
สำหรับการผลิต IMO ในเชิงพาณิชย์ อุตสาหกรรมอาหารใช้แป้งที่แปรรูปจากธัญพืช เช่น ข้าวสาลี, ข้าวบาร์เลย์, ถั่วลันเตา, ถั่วแดง, ถั่วเลนทิล, ข้าวโอ๊ต, มันสำปะหลัง, ข้าว, มันฝรั่ง และอื่น ๆ แหล่งที่มาที่หลากหลายนี้อาจเป็นประโยชน์ต่อผู้บริโภคที่มีอาการภูมิแพ้หรือภูมิไวเกินกับธัญพืชบางชนิด กระบวนการผลิตจะควบคุมระดับของการเกิดพอลิเมอร์ (degree of polymerization, dp) และพันธะ α(1,6) เพื่อให้มั่นใจในคุณภาพที่สม่ำเสมอจากแหล่งวัตถุดิบแป้งต่าง ๆ แป้งจะถูกแปลงครั้งแรกโดยวิธีการไฮโดรไลซิสด้วยเอนไซม์อย่างง่ายได้เป็นน้ำเชื่อมมอลโตสที่มีไดแซ็กคาไรด์ ไตรแซ็กคาไรด์ และโอลิโกแซ็กคาไรด์ (กลูโคส 2, 3 หน่วย หรือมากกว่า) ปริมาณสูง ซึ่งมีพันธะไกลโคซิดิก α(1,4) ที่สามารถย่อยได้ง่ายในลำไส้มนุษย์ พันธะไกลโคซิดิก α(1,4) เหล่านี้ถูกแปลงเพิ่มเติมเป็นพันธะไกลโคซิดิก α(1,6) ที่ทนต่อการย่อย ซึ่งสร้างพันธะแบบ "ไอโซ" ระหว่างโมเลกุลที่มีกลูโคสกึ่งหนึ่งและก่อรูปเป็นไอโซมอลโตโอลิโกแซ็กคาไรด์ (IMO)
โอลิโกแซ็กคาไรด์ส่วนใหญ่ที่พบใน IMO ประกอบด้วยหน่วยโมโนแซ็กคาไรด์ (กลูโคส) สามถึงหกหน่วยที่เชื่อมโยงกัน อย่างไรก็ตาม ไดแซ็กคาไรด์และพอลิแซ็กคาไรด์ที่ยาวกว่า (มากถึงเก้าหน่วยกลูโคส) ก็มีอยู่เช่นกัน ส่วนของไดแซ็กคาไรด์ใน IMO ประกอบด้วยไอโซมอลโตสที่พันธะกับ α(1,6) เป็นหลัก ในขณะที่มอลโตไตรโอส พาโนส และไอโซมอลโตไตรโอสประกอบขึ้นเป็นส่วนไตรแซ็กคาไรด์ ส่วนของผสมของไอโซมอลโตเตตราโอส, ไอโซมอลโตเพนทาโอส, มอลโตเฮกซาโอส, มอลโตเฮปตาโอส และโอลิโกเมอร์จำนวนเล็กน้อยที่มีระดับโพลีเมอไรเซชันดีกรี 8 หรือมากกว่า ประกอบรวมเป็นโอลิโกเมอร์ส่วนที่เหลือใน IMO โดยโอลิโกเมอร์ที่ยาวกว่ามีพันธะ α(1,6) ไม่ถึง 100% ซึ่งสัดส่วนของพันธะ α(1,4) และ α(1,6) จะมีความผันแปรต่าง ๆ กัน
ข้ออ้างเรื่องสุขภาพของโอลิโกแซ็กคาไรด์
การอ้างประเด็นด้านสุขภาพสำหรับโอลิโกแซ็กคาไรด์ประเภทต่าง ๆ ได้รับการตรวจสอบโดยหน่วยงานตรวจสอบความปลอดภัยด้านอาหารแห่งสหภาพยุโรป (European Food Safety Authority, EFSA) และพบว่ามีหลักฐานไม่เพียงพอ ดังนั้นการกล่าวอ้างคุณประโยชน์ต่อสุขภาพสำหรับโอลิโกแซ็กคาไรด์และพรีไบโอติกส์จึงเป็นสิ่งต้องห้ามในสหภาพยุโรป
ประโยชน์ต่อสุขภาพ
IMO เป็นโมเลกุลหลายหน้าที่ซึ่งส่งผลดีต่อสุขภาพของทางเดินอาหารมนุษย์ มันทำหน้าที่เป็นพรีไบโอติกส์ ลดอาการท้องอืด มีดัชนีน้ำตาลในเลือดต่ำ และป้องกันโรคฟันผุในสัตว์
โอลิโกแซ็กคาไรด์สายสั้นที่ให้คุณสมบัติพรีไบโอติกส์ยังผลิตกรดไขมันสายสั้น (เช่น อะซิเตต, โพรพิโอเนต และบิวทิเรต) เป็นผลิตภัณฑ์ขั้นสุดท้ายจากการหมัก โมเลกุลเหล่านี้ลดค่าพีเอช ภายในโพรงลำไส้ ยับยั้งการเจริญเติบโตและกิจกรรมของจุลินทรีย์ที่เป็นอันตราย (enteropathogens) โดยตรง สิ่งนี้ช่วยกระตุ้นการเจริญเติบโตของไบฟิโดแบคทีเรียซึ่งแข่งขันกับจุลินทรีย์ที่เป็นอันตราย เพื่อหาสารอาหารและพื้นที่ยึดเกาะบริเวณเยื่อบุผิวลำไส้ ผลประโยชน์จาก IMO พบได้ทั้งในทารก, เด็ก และผู้สูงอายุ
โรคฟันผุเกิดจากการก่อตัวของกลูแคน (คราบพลัค) ที่ไม่ละลายน้ำบนผิวฟัน และการผลิตกรดจากแบคทีเรียในคราบพลัค กรดเหล่านี้โจมตีเนื้อเยื่อแข็งของฟัน การศึกษาในสัตว์ทดลองแสดงให้เห็นว่า IMO ไปแทนที่ซูโครสซึ่งช่วยลดปริมาณของคราบจุลินทรีย์ที่เกิดขึ้นและยังช่วยลดปริมาณของกรดที่โจมตีเคลือบฟันที่เกิดขึ้น ดังนั้น IMO จึงทำหน้าที่เป็นสารต้านฟันผุ
ค่าดัชนีน้ำตาล (Glycemic Index, GI) ที่รายงานสำหรับ IMO คือ 34.66±7.65 (ในมาตราส่วน 1–100) ซึ่งแสดงถึง GI ต่ำ การบริโภค IMO ช่วยปรับปรุงการเคลื่อนไหวของลำไส้ การถ่ายอุจจาระ และการหมักของจุลินทรีย์ในลำไส้ใหญ่ได้อย่างมีประสิทธิภาพโดยไม่มีผลเสียใด ๆ ในผู้สูงอายุ
สมาคมนักเคมีธัญพืชแห่งอเมริกา (American Association of Cereal Chemists, AACC) นิยามเส้นใยที่ละลายน้ำได้ว่าเป็น "ส่วนที่กินได้ของพืชหรือคาร์โบไฮเดรตที่คล้ายคลึงกันที่ทนต่อการย่อยและการดูดซึมในลำไส้เล็กของมนุษย์ซึ่งมีการหมักทั้งหมดหรือบางส่วนในลำไส้ใหญ่" ใยอาหารประกอบด้วยส่วนประกอบของพืชหลายชนิดรวมทั้งโอลิโกแซ็กคาไรด์ สำหรับสารตั้งต้นในอาหารที่จะจัดเป็นเส้นใยนั้น จะต้องทนต่อการย่อยและการดูดซึมในทางเดินอาหารส่วนบน และทำให้เกิดเป็นมวลในการถ่ายอุจจาระ IMO ถือเป็นเส้นใยอาหารด้วยเหตุผลคือ ประกอบด้วยหน่วยกลูโคสที่เชื่อมโยงกัน ซึ่งส่วนใหญ่เป็นการเชื่อมโยงที่ทนต่อการย่อยอาหารอันมีผลเป็นพรีไบโอติกส์ มีการกักเก็บความชื้นทำให้เกิดการพองตัวและช่วยให้อุจจาระเคลื่อนไปข้างหน้า
การใช้งาน
IMO ได้รับการยอมรับจากผู้ผลิตอาหารทั่วโลกสำหรับใช้ในผลิตภัณฑ์อาหารหลากหลายประเภท โดยเฉพาะเครื่องดื่มและขนมขบเคี้ยว/ธัญพืชอัดแท่ง ในสหรัฐ IMO ถูกใช้เป็นแหล่งของใยอาหารเป็นส่วนใหญ่ อย่างไรก็ตามยังมีการใช้เป็นสารให้ความหวานแคลอรี่ต่ำในอาหารหลากหลายชนิด เช่น เบเกอรีและผลิตภัณฑ์จากธัญพืช เนื่องจาก IMO มีความหวานประมาณ 50% ของน้ำตาลซูโครส จึงไม่สามารถแทนที่น้ำตาลในอัตราส่วนหนึ่งต่อหนึ่งได้ อย่างไรก็ตาม IMO มีผลข้างเคียงเพียงเล็กน้อยเมื่อเทียบกับโอลิโกแซ็กคาไรด์อื่น ๆ ในกลุ่มเดียวกัน ดังนั้นโมเลกุลคาร์โบไฮเดรตนี้จึงได้รับความสนใจเพิ่มขึ้นจากผู้ผลิตอาหารทั่วอเมริกาเหนือและยุโรป
ข้อมูลกฏระเบียบ
IMO และโอลิโกแซ็กคาไรด์อื่น ๆ ได้รับการอนุมัติมานานแล้วในประเทศจีนและญี่ปุ่น ในประเทศญี่ปุ่น IMO อยู่ในรายชื่ออาหารเพื่อการใช้เพื่อสุขภาพเฉพาะ (, FOSHU) มานานกว่า 10 ปี ในปี พ.ศ. 2545 กว่าร้อยละ 50 ของอาหาร FOSHU ในญี่ปุ่นได้รวมโอลิโกแซ็กคาไรด์เป็นส่วนประกอบที่มีคุณสมบัติเฉพาะ บัญชีรายการประกอบด้วยอาหารหลายประเภทเช่น น้ำอัดลมและเครื่องดื่มอื่น, โยเกิร์ตแช่แข็ง, ผลิตภัณฑ์ขนม, สารให้ความหวาน, คุกกี้, ส่วนผสมในกาแฟ, ขนมปัง, เต้าหู้, ช็อคโกแลต และผสมในซุป มีการนำเข้า IMO ในประเทศสหรัฐในช่วงไม่กี่ปีที่ผ่านมา แต่ไม่เคยมีการผลิตที่นั่นหรือได้รับการอนุมัติอย่างเป็นทางการจากองค์การอาหารและยาสหรัฐ ในปี พ.ศ. 2552 บริษัทในแคนาดา ไบโอนิวทรา (BioNeutra) ได้รับการอนุมัติจาก FDA ในรายการสสารที่โดยทั่วไปแล้วถือว่าปลอดภัย (GRAS) และจากกระทรวงสาธารณสุขแคนาดา (Health Canada) สำหรับ IMO หน่วยงานตรวจสอบความปลอดภัยด้านอาหารแห่งสหภาพยุโรป (EFSA) เพิ่งอนุญาตให้ไซโลโอลิโกแซ็กคาไรด์ (XOS) เป็นอาหารชนิดใหม่ (NF) ตามระเบียบ (EU) 2015/2283
ความพร้อมใช้งานเชิงพาณิชย์
IMO ผลิตในเชิงพาณิชย์ส่วนใหญ่ในประเทศจีนและญี่ปุ่น อย่างไรก็ตาม ผลิตภัณฑ์นี้ส่วนใหญ่บริโภคภายในประเทศหรือส่งออกไปยังประเทศเพื่อนบ้านในแถบเอเชีย ในประเทศญี่ปุ่น IMO วางตลาดภายใต้ชื่อทางการค้าหลายชื่อ เช่น IMO-900 และ IMO-800 เนื่องจากเป็นส่วนผสมอาหารชนิดใหม่ จึงไม่มีผู้ผลิต IMO ในอเมริกาเหนือและยุโรป จนกระทั่ง BioNeutra เริ่มผลิตผลิตภัณฑ์นี้ ซึ่งได้รับการอนุมัติให้ใช้ในแคนาดาโดยกระทรวงสาธารณสุขแคนาดาในปี พ.ศ. 2555 บริษัทในสหรัฐยังผลิตโอลิโกแซ็กคาไรด์ประเภทอื่น ๆ เช่น GOS, FOS และ XOS
ศาลเจ้าชินโตศรีราชา
ศาลเจ้าชินโตศรีราชา เป็นศาลเจ้าของลัทธิชินโต ตั้งอยู่ถนนสุรศักดิ์สงวน ตำบลศรีราชา อำเภอศรีราชา จังหวัดชลบุรี ภายในประดิษฐานสุริยเทวีอามาเตราซุ และอูกาโนมิตามะ เพื่อเป็นศูนย์รวมจิตใจของประชาคมญี่ปุ่นในศรีราชาซึ่งมีอยู่เป็นจำนวนมาก และถือเป็นศาลเจ้าชินโตแห่งที่สองในประเทศไทย
ประวัติ
ทางสมาคมได้เริ่มการก่อสร้างศาลตั้งแต่เดือนตุลาคม พ.ศ. 2564 โดยใช้สถาปัตยกรรมญี่ปุ่น นำเข้าวัสดุการก่อสร้างและนำช่างก่อสร้างมาจากประเทศญี่ปุ่นทั้งหมด รวมถึงเชือกชิเมนาวะน้ำหนัก 130 กิโลกรัม ซึ่งแขวนไว้หน้าศาลเจ้าเพื่อป้องกันสิ่งชั่วร้าย ก็ถูกสร้างขึ้นจากความร่วมมือของสมาคมนักธุรกิจชิเมนาวะจากจังหวัดชิมาเนะ ศาลเจ้าก่อสร้างแล้วเสร็จในเดือนกุมภาพันธ์ พ.ศ. 2565 แต่พิธีเปิดศาลเจ้าถูกเลื่อนเรื่อยมาจากสถานการณ์การแพร่ระบาดของเชื้อไวรัสโควิด-19
วันที่ 21 กรกฎาคม พ.ศ. 2565 มีการเชิญนักบวชชินโต คือกูชิและคันนูชิจากประเทศญี่ปุ่นเพื่อทำพิธีเปิด และวันที่ 22 กรกฎาคมปีเดียวกัน ศาลเจ้าชินโตศรีราชาได้จัดพิธีอัญเชิญเทพเจ้ามาประดิษฐาน ณ ที่ตั้งใหม่ มีเทพเจ้าสำคัญสองพระองค์ คือ อามาเตราซุ สุริยเทวีแห่งแสงสว่าง และอูกาโนมิตามะ เทพแห่งความอุดมสมบูรณ์ โดยมีฉัตรชัย ทิมกระจ่าง นายกเทศมนตรีเทศบาลเมืองศรีราชาเป็นประธานในพิธี
การแปลด้วยเครื่อง
การแปลด้วยเครื่อง (MT; machine translation) เป็นศาสตร์ย่อยของภาษาศาสตร์เชิงคำนวณที่เกี่ยวกับการใช้ซอฟต์แวร์คอมพิวเตอร์แปลข้อความหรือคำพูดภาษาธรรมชาติภาษาหนึ่งไปเป็นอีกภาษาหนึ่ง ยกตัวอย่างเช่น การใช้ซอฟต์แวร์คอมพิวเตอร์แปลข้อความภาษาไทย ไปเป็นภาษาอังกฤษ เป็นต้น ในระดับพื้นฐาน การแปลด้วยเครื่องทำได้โดยการแทนที่คำในภาษาหนึ่งด้วยคำในอีกภาษาหนึ่ง (การแปลคำต่อคำ) อย่างไรก็ตามการแปลภาษาโดยใช้การแทนที่คำอย่างง่ายไม่เพียงพอต่อการแปลภาษาให้ถูกต้อง เพราะภาษามีความคลุมเครือ ยกตัวอย่างเช่น คำว่า bank ในภาษาอังกฤษมีความเป็นไปได้ที่จะแปลเป็นคำภาษาไทย ได้ทั้งคำว่า "ธนาคาร" และ "ตลิ่ง" เป็นต้น นอกจากนั้นภาษายังแตกต่างกันในเรื่องสำนวนและไวยากรณ์ ยกตัวอย่างเช่น "il fait froid" ในภาษาฝรั่งเศส แปลว่า "อากาศหนาว" ในภาษาไทย แต่ถ้าหากแปลคำต่อคำจะแปลว่า "มันทำหนาว" เป็นต้น เนื่องจากการแปลด้วยการแทนที่คำอย่างง่ายมีข้อจำกัด จึงมีการใช้เทคนิคการแปลด้วยเครื่องต่างๆ เช่น การเรียนรู้การแปลอัตโนมัติจากคลังข้อความขนาน และการวิเคราะห์ทางภาษาศาสตร์ เป็นต้น
ขั้นตอนในการแปลภาษาสามารถแบ่งออกเป็น 2 ขั้นตอน ได้แก่
ขั้นตอนในการแปลดังกล่าว เป็นทั้งขั้นตอนในการแปลด้วยเครื่อง และการแปลความหมายโดยนักแปลด้วย ยกตัวอย่างเช่น ในการแปลภาษาฝรั่งเศสเป็นภาษาไทยโดยนักแปล ขึ้นตอนในการแปลคือ นักแปลถอดรหัสข้อความภาษาฝรั่งเศสให้เป็นความหมายที่นักแปลเข้าใจ จากนั้นนักแปลจึงเข้ารหัสความหมายที่ตนเองเข้าใจไปเป็นข้อความภาษาไทย
เบื้องหลังขั้นตอนที่ดูง่ายและเห็นได้ชัดเจนนี้อาศัยการดำเนินการทางกระบวนการความคิดที่ซับซ้อน เพื่อที่จะถอดรหัสความหมายของข้อความภาษาต้นทาง ต้องใช้ความรู้ที่ลึกซึ้งเกี่ยวกับไวยากรณ์ อรรถศาสตร์ วากยสัมพันธ์ สำนวน ฯลฯ ของภาษาต้นทาง รวมถึงความเข้าใจในวัฒนธรรมของผู้กล่าวด้วย ผู้แปลต้องการความรู้ที่ลึกซึ้งในลักษณะคล้ายกับการถอดรหัส เพื่อเข้ารหัสความหมายให้เป็นข้อความภาษาปลายทาง
ประเภทของการแปลด้วยเครื่อง
การแปลด้วยเครื่องสามารถแบ่งเป็นประเภทต่างๆ โดยพิจารณาตามสถาปัตยกรรมทางภาษาศาสตร์ และสถาปัตยกรรมทางการคำนวณ
การเปลี่ยนภาษาต้นทางไปเป็นภาษาปลายทางสามารถทำได้โดยการแปลตรงไปตรงมาในระดับคำ อย่างไรก็ตามเพื่อแก้ปัญหาการแปลไม่ถูกต้อง ที่เกิดจากสาเหตุ เช่น ความแตกต่างกันของภาษาต้นทางและภาษาปลายทาง ฯลฯ ความรู้ด้านภาษาศาสตร์จึงถูกนำมาใช้ในการแปลภาษา ต่างไปจากการแปลตรงไปตรงมา การโอนถ่ายสามารถโอนถ่ายโครงสร้าง เช่น โครงสร้างต้นไม้วากยสัมพันธ์จากภาษาต้นทางที่ได้มาจากการวิเคราะห์ ไปเป็นโครงสร้างต้นไม้วากยสัมพันธ์ของภาษาปลายทาง จากนั้นจึงสร้างข้อความภาษาปลายทางจากโครงสร้างต้นไม้วากยสัมพันธ์ของภาษาปลายทางที่ได้มาจากการโอนถ่าย เป็นต้น โครงสร้างและการจัดการระบบที่ระบบระดับการวิเคราะห์ การสร้างและการโอนถ่าย เช่น การแปลด้วยเครื่องโดยการโอนถ่ายโครงสร้างต้นไม้วากยสัมพันธ์ การแปลด้วยเครื่องแบบตรงไปตรงมาระดับคำ ฯลฯ คือสถาปัตยกรรมทางภาษาศาสตร์ของการแปลอัตโนมัติ
กรณีการแปลภาษาไทยเป็นภาษาอื่นๆ สิ่งที่จะต้องคำนึงถึงคือคำกริยาภาษาไทยมีการนำกริยาหลายตัวมาเรียงลำดับติดต่อกันได้มากกว่า 2 ตัว แต่ไม่เกิน 7 ตัว การวิเคราะห์จึงต้องมีความละเอียดอ่อนเป็นพิเศษ นอกจากนั้น การที่ภาษาไทยไม่มีกลุ่มคำที่เรียกว่า "คำคุณศัพท์" เหมือนในภาษาอังกฤษหรือภาษาฝรั่งเศส มีแต่คำว่า "คำวิเศษณ์" ซึ่งมีพฤติกรรมการใช้งานตรงกับรูปคำคุณศัพท์ในภาษาอังกฤษและภาษาฝรั่งเศส ทำให้การวิเคราะห์กลุ่มคำที่ทำหน้าเป็นคำกริยา verbal phrase มีความซับซ้อนมากยิ่งขึ้น
ระบบแปลภาษาไทย - อังกฤษ
การแปลด้วยเครื่อง ได้มีการวิจัยและพัฒนานวัตกรรมออกมาหลายชิ้น โดยเฉพาะในประเทศไทย ตัวอย่างผลงานชิ้นหนึ่งคือ "ภาษิต" ซึ่งเป็นระบบแปลภาษาอังกฤษเป็นไทยระบบแรกที่เปิดให้บริการผ่านเครือข่ายอินเทอร์เน็ต ตั้งแต่ปี 2543 ปัจจุบัน ภาษิต ได้เปิดบริการ 24 ชั่วโมง ทางเว็บไซต์ http://www.suparsit.com
ระบบแปลภาษา “ภาษิต” ประกอบด้วย คลังคำศัพท์ กฎไวยากรณ์ของภาษาอังกฤษและภาษาไทย แผนภาพ ความเชื่อมโยงของมโนทัศน์ในเชิงความหมายเมื่อข้อมูลภาษาอังกฤษถูกส่งเข้ามาแปลระบบฯ จะวิเคราะห์ไวยากรณ์ และความหมายภาษาอังกฤษ จากนั้นจะแปลงโครงสร้างของภาษาให้อยู่ในรูปแผนภาพต้นไม้ จากนั้นจะนำคลังคำศัพท์ มาใช้แปลงภาษาอังกฤษเป็นภาษาไทย แผนภาพต้นไม้ก็จะถูกแปลงตามกฎของภาษาไทย จากนั้นแผนภาพต้นไม้ก็จะถูกแปลงกับมาเป็นข้อมูลภาษาไทยที่ถูกต้องทั้งโครงสร้างไวยากรณ์และความหมาย
การพัฒนาระบบแปลภาษา "ภาษิต" เป็นการใช้แนวความคิดของระบบแปลภาษาในรูปแบบกฎ กล่าวคือ ระบบแปลภาษาจะประกอบด้วย คลังคำศัพท์ กฎไวยากรณ์ ของถาษาอังกฤษ และภาษาไทยแผนภาพความเชื่อมโยงของมโนทัศน์ในเชิงความหมาย เมือผู้ใช้บริการส่งข้อมูลภาษาอังกฤษเข้าทำการแปลระบบจะทำหน้าที่วิเคราะห์ไวยากรณ์ และความหมายภาษาอังกฤษ จากนั้นจะแปลงโครงสร้างภาษาให้อยู่ในรูปแบบภาษากลาง ซึ่งจะอยู่ในรูปภาพต้นไม้ ซึ่งตอนนั้นจะมีการนำคลังตำศัพท์มาใช้แปลงภาษาอังกฤษเป็นภาษาไทย จากนั้นระบบจะทำการแปลงภาพต้นไม้ให้ไปสู่ภาษาไทย โดยจะทำการสร้างภาษาไทยที่เป็นไปตามโครงสร้างทั้งเชิงไวยากรณ์และความหมาย
สมาคมเซปักตะกร้อฟิลิปปินส์
สมาคมเซปักตะกร้อมือสมัครเล่นฟิลิปปินส์ เป็นองค์กรปกครองระดับชาติที่รับผิดชอบกีฬาเซปักตะกร้อในประเทศฟิลิปปินส์ ได้รับการรับรองจากสหพันธ์เซปักตะกร้อนานาชาติ ซึ่งเป็นหน่วยงานกำกับดูแลกีฬาเซปักตะกร้อระดับโลก
เขตเศรษฐกิจตะวันออกไกล
องค์ประกอบ
ในปี ค.ศ. 2019 เขตเศรษฐกิจขยายตัวโดยโดยเพิ่ม สาธารณรัฐบูเรียเตีย และ ดินแดนซาไบคัลสกี
หน่อยองค์ประกอบได้แก่
เขตเศรษฐกิจไซบีเรียตะวันตก
เขตเศรษฐกิจไซบีเรียตะวันตก (За́падно-Сиби́рский экономи́ческий райо́н; tr.: Zapadno-Sibirsky ekonomichesky rayon; West Siberian economic region) เป็นหนึ่งในสิบสองเขตเศรษฐกิจของประเทศรัสเซีย
ทางตอนเหนือที่ราบกว้างใหญ่ มีแอ่งน้ำและมีประชากรเบาบาง และทางตอนใต้เป็นเนินเขา มีความสำคัญทางเศรษฐกิจที่เติบโตมาจากทรัพยากรธรรมชาติที่อุดมสมบูรณ์เป็นส่วนใหญ่ ได้แก่ น้ำมัน ถ่านหิน ไม้ น้ำ โดยมีบ่อน้ำมันขนาดใหญ่ในแอ่งปิโตรเลียมของไซบีเรียตะวันตก และโรงกลั่นน้ำมันที่ใหญ่ที่สุดของรัสเซียอยู่ในออมสค์ ลุ่มน้ำคุซเนตสค์ รอบเคเมโรโว และ โนโวคุซเนตสค์ เป็นศูนย์กลางของการทำเหมืองถ่านหินและการผลิตเหล็ก เหล็กกล้า เครื่องจักร และสารเคมี การตัดไม้เป็นอุตสาหกรรมที่สำคัญทั่วทั้งภูมิภาค เขื่อนสถานีไฟฟ้าพลังน้ำแม่น้ำออบใกล้โนโวซีบีสค์ และ คาเมน-นา-โอบิ ลุ่มน้ำออบ-อิร์ตีช ที่สามารถเดินเรือได้ครอบคลุมพื้นที่ส่วนใหญ่ และทางตอนใต้ยังตัดกันโดยทางรถไฟสายทรานส์-ไซบีเรีย ไซบีเรียใต้ และเติร์กสถาน-ไซบีเรีย ผลิตภัณฑ์ทางการเกษตร ได้แก่ ข้าวสาลี ข้าว ข้าวโอ๊ต หัวบีตน้ำตาล และปศุสัตว์
สมาคมเซปักตะกร้ออินโดนีเซีย
สมาคมเซปักตะกร้ออินโดนีเซีย (Persatuan Sepak takraw Indonesia; ตัวย่อ PSTI; Sepak Takraw Association of Indonesia) เป็นองค์กรปกครองระดับชาติสำหรับเซปักตะกร้อในประเทศอินโดนีเซีย ก่อตั้งอย่างเป็นทางการในปี ค.ศ. 1971 โดยก่อตั้งกลุ่มความร่วมมือระดับภูมิภาคสี่แห่ง และได้เข้าเป็นสมาชิกของคณะกรรมการกีฬาแห่งชาติอินโดนีเซีย (KONI) ตั้งแต่ปี พ.ศ. 2522 เดิมสมาคมเซปักตะกร้ออินโดนีเซียจดทะเบียนอย่างเป็นทางการภายใต้ชื่อ 'Persatuan Sepak Raga Seluruh Indonesia' (PERSERAS) อย่างไรก็ตาม หลังจากการก่อตั้งสหพันธ์เซปักตะกร้อแห่งเอเชียในปี ค.ศ. 1982 ซึ่ง PERSERAS ถือเป็นหนึ่งในสมาชิกผู้ก่อตั้ง องค์กรได้เปลี่ยนชื่อเป็น 'Persatuan Sepak Takraw Seluruh Indonesia' (PERSETASI) และสุดท้ายที่รู้จักกันในปัจจุบันคือ 'Persatuan Sepak Takraw Indonesia' (PSTI)
บทบาทของสมาคมเซปักตะกร้ออินโดนีเซีย ได้แก่ การจัดการแข่งขันเซปักตะกร้อในประเทศอินโดนีเซีย การสนับสนุนและประสานงานสโมสรตะกร้อ และการจัดการทีมเซปักตะกร้อของชาวอินโดนีเซีย จัดการแข่งขันในประเทศ การแข่งขันเซปักตะกร้อระดับประเทศ ตลอดจนการคัดเลือกผู้เล่นสำหรับการแข่งขันระดับนานาชาติ
สหพันธ์เซปักตะกร้อสิงคโปร์
สหพันธ์เซปักตะกร้อแสิงคโปร์ (Persekutuan Sepaktakraw Singapura; ย่อ PERSES; Singapore Sepaktakraw Federation) เป็นองค์กรปกครองระดับชาติสำหรับกีฬาเซปักตะกร้อในสิงคโปร์ ก่อตั้งขึ้นในปี พ.ศ. 2502 ที่อิสตานากัมปงกลาม และได้รับการยอมรับว่าเป็นหนึ่งในสมาคมชุมชนในปี พ.ศ. 2542 โดยรัฐบาลสมาคมประชาชน บทบาทของสหพันธ์เซปักตะกร้อสิงคโปร์คือดำเนินการจัดการแข่งขันในประเทศ ได้แก่ พรีเมียร์ลีกและลีกแห่งชาติ ซึ่งก่อตั้งขึ้นในปี พ.ศ. 2534 ส่งเสริมและพัฒนาเซปักตะกร้อทั้งในประเทศและต่างประเทศ จัดทำแผนพัฒนานักกีฬาระยะยาวและพัฒนาหลักสูตรระดับชาติสำหรับเซปักตะกร้อด้วย มีหน้าที่คัดเลือกผู้เล่นสำหรับการแข่งขันระดับนานาชาติ ในปี พ.ศ. 2564 สหพันธ์เซปักตะกร้อสิงคโปร์ได้สร้างทีมชาติเซปักตะกร้อหญิงทีมแรกที่เข้าร่วมการแข่งขันซีเกมส์ 2021 ที่ประเทศเวียดนาม
จังหวัดเพชรบุรี
เพชรบุรี (/เพ็ดชะบุรี/; เดิมสะกดว่า เพ็ชร์บุรี ) เป็นจังหวัดหนึ่งในภาคตะวันตก (บ้างก็จัดอยู่ในภาคกลางตอนล่าง ด้านของการพยากรณ์อากาศจัดอยู่ภาคใต้ตอนบน) มีภูมิประเทศทั้งเป็นที่สูงติดเทือกเขาและที่ราบชายฝั่งทะเล มักเรียกชื่อสั้น ๆ ว่า เมืองเพชร เดิมเรียก พริบพรี และจากหลักฐานในสมัยพระเจ้าชัยวรมันที่ 7 ปรากฏชื่อว่า ศรีชัยวัชรปุระ
จังหวัดเพชรบุรีมีชื่อเสียงในฐานะแหล่งผลิตน้ำตาล เนื่องจากมีต้นตาลหนาแน่น เป็นเมืองเก่าแก่ มีประวัติศาสตร์ยาวนาน เพชรบุรีเป็นเมืองที่เคยรุ่งเรืองมาตั้งแต่สมัยโบราณและเป็นเมืองหน้าด่านที่สำคัญของไทยในกลุ่มหัวเมืองฝ่ายตะวันตก ปัจจุบันมีวัดเก่าแก่และบ้านเรือนทรงไทยจำนวนมาก นอกจากนี้ยังมีคำพูดติดปากว่า นักเลงเมืองเพชร ปัจจุบันเพชรบุรีเป็นเมืองด่านสำคัญระหว่างภาคกลางและภาคใต้ และยังเป็นเมืองท่องเที่ยวที่สำคัญ เช่น หาดชะอำ หาดปึกเตียน หาดเจ้าสำราญ แหลมหลวง แหลมเหลว และเขื่อนแก่งกระจาน
ประวัติ
เพชรบุรีเป็นเมืองที่เคยรุ่งเรืองมาตั้งแต่สมัยโบราณและเป็นเมืองหน้าด่านที่สำคัญของไทยในกลุ่มหัวเมืองฝ่ายตะวันตก มีการติดต่อค้าขายกับต่างประเทศ มีหลักฐานชื่อเรียกปรากฏในหนังสือชาวต่างประเทศ เช่น ชาวฮอลันดาเรียกว่า พิพรีย์ ชาวฝรั่งเศสเรียกว่า พิพพีล์ และ ฟิฟรี จึงสันนิษฐานกันว่าชื่อ "เมืองพริบพรี" เป็นชื่อเดิมของเมืองเพชรบุรี ซึ่งสอดคล้องกับชื่อวัดพริบพลีที่เป็นวัดเก่าแก่วัดหนึ่งของจังหวัด และที่วัดแห่งนี้ยังเป็นสถานที่ตั้งเสาชิงช้าอีกด้วย
เพชรบุรี (ศรีชัยวัชรบุรี) เป็นเมืองเก่าแก่มาแต่โบราณ เคยเป็นอาณาจักรเล็ก ๆ อาณาจักรหนึ่ง บางสมัยมีเจ้าผู้ครองนครหรือกษัตริย์ปกครองเป็นอิสระ บางสมัยอาจจะตกเป็นเมืองขึ้นของอาณาจักรที่เข้มแข็งกว่า เจ้าผู้ครองนครได้ส่งเครื่องบรรณาการไปยังเมืองจีนเป็นประจำ เพชรบุรีมีปรากฏเป็นหลักฐานมาตั้งแต่สมัยพระเจ้าชัยวรมันที่ 7 เช่น พระปรางค์ 5 ยอด ณ วัดมหาธาตุวรวิหาร และปราสาทหินศิลาแลง ณ วัดกำแพงแลงเป็นต้น โดยที่มาของชื่อเมืองนั้นอาจเรียกตามตำนานที่เล่าสืบกันมาว่าในสมัยโบราณเคยมีแสงระยิบระยับในเวลาค่ำคืนที่เขาแด่น ทำให้ชาวบ้านเข้าใจว่ามีเพชรพลอยบนเขานั้นจึงพากันไปค้นหาแต่ก็ไม่พบ จึงได้ออกค้นหาในเวลากลางคืนแล้วใช้ปูนที่ใช้สำหรับกินหมากป้ายเป็นตำหนิไว้เพื่อมาค้นหาในเวลากลางวัน แต่ก็ไม่พบ บ้างก็ว่าเรียกตามชื่อของแม่น้ำเพชรบุรี เมืองเพชรบุรีมีศิลปวัตถุมากมาย เป็นหลักฐานที่แสดงว่าเพชรบุรีเคยเป็นบ้านเมืองที่มีผู้คนอาศัยอยู่เป็นชุมชนถาวรมาตั้งแต่สมัยทวารวดี เช่น ศิลปะปูนปั้น ทั้งนี้ก็เป็นไปได้ที่มีการเปลี่ยนชื่อ "วัชรปุระ" เป็น "เพชรบุรี" จากแผลงคำในชื่อ "วัชร" เป็น "เพชร" โดยเปลี่ยนจาก "ว" เป็น "พ"
สมัยสุโขทัย
แม้อาณาจักรสุโขทัยสมัยพ่อขุนรามคำแหงจะมีอำนาจครอบคลุมเพชรบุรี แต่เพชรบุรีก็ยังมีอิสระอยู่มาก สามารถส่งทูตไปจีนได้ ต้นวงศ์ของกษัตริย์เพชรบุรีในช่วงสมัยสุโขทัยคือ พระพนมทะเลศิริ ผู้เป็นเชื้อสายของพระเจ้าพรหมแห่งเวียงไชยปราการ ราชวงศ์นี้ได้ครองเมืองเพชรบุรีมาจนถึงสมัยพระเจ้าอู่ทองจึงได้เสด็จไปสถาปนากรุงศรีอยุธยาเป็นราชธานี
สมัยอยุธยา
ในสมัยอยุธยาตอนต้น เพชรบุรีขึ้นต่อกรุงศรีอยุธยาในแบบศักดินาสวามิภักดิ์มีขุนนางควบคุมเป็นชั้น ๆ ขึ้นไป แต่หลังจากการเปลี่ยนแปลงการปกครองในสมัยพระบรมไตรโลกนาถ อำนาจในส่วนกลางมีมากขึ้น เพชรบุรียังมีความสัมพันธ์ใกล้ชิดกับกรุงศรีอยุธยา ดังนั้นอำนาจจากส่วนกลางจึงมามีส่วนในการปกครองเพชรบุรีมากกว่าเดิม
ในสมัยพระมหาธรรมราชา (พ.ศ. 2113) พระยาละแวก เจ้าเมืองเขมร ยกกองทัพมาสู้กับกองทัพอยุธยา แต่สู้ไม่ได้ จึงแพ้และหนีไป อีก 5 ปีต่อมา (พ.ศ. 2118) พระยาละแวกยกทัพเรือมาที่อยุธยาอีก สู้อยุธยาไม่ได้อีก จึงยกกองทัพกลับไป ต่อมา พ.ศ. 2121 ทางเขมรได้ให้พระยาจีนจันตุยกทัพมาตีเมืองเพชรบุรี แต่ชาวเพชรบุรีป้องกันเมืองไว้ได้ ต่อมา พ.ศ. 2124 อยุธยาติดพันรบกับกบฏ พระยาละแวกก็เลยชิงยกกองทัพเรือมาเองมีกำลังประมาณ 7,000 คน เมืองเพชรบุรีจึงตกเป็นของเขมร จนถึงสมัยสมเด็จพระนเรศวรมหาราชทรงตีเขมรชนะ เพชรบุรีจึงเป็นอิสระ โดยใน พ.ศ. 2136 เมื่อสมเด็จพระนเรศวรฯ พิจารณานิสัยสันดานของเขมรแล้วเจ็บช้ำพระทัย จึงยกกองทัพไปตีเขมร จับครอบครัวเอาไว้แล้วมาไว้ที่อยุธยา ตัดคอล้างพระบาท เพราะชอบฉกฉวยโอกาสขณะที่อยุธยาตีติดทัพที่อื่น แต่พระองค์ท่านยังมีพระเมตตา ให้โอกาสลูกชายคนโตของพระยาละแวก กลับไปปกครองเขมรต่อ แล้วให้ระบุว่า จะต้องไม่เป็นกบฏต่ออยุธยา และต้องเป็นเมืองขึ้นของสยามต่อไป และเนื่องจากทรงโปรดปรานเมืองเพชรบุรีเป็นพิเศษ จึงได้เสด็จมาประทับที่เมืองเพชรบุรีเป็นเวลาถึง 5 ปี ก่อนจะทรงยกทัพใหญ่ไปปราบพม่า และสวรรคตที่เมืองหาง
เจ้าเมืองเพชรบุรีและชาวเมืองเพชรบุรีได้ร่วมเป็นกำลังสำคัญในการต่อสู้กับข้าศึกหลายครั้ง นับตั้งแต่สมัยสมเด็จพระนเรศวรมหาราช, สมเด็จพระเชษฐาธิราช และสมัยพระเจ้าเอกทัศน์ โดยเฉพาะในสมัยพระเทพราชา การปราบปรามเจ้าเมืองนครศรีธรรมราชซึ่งแข็งเมืองนั้น พระยาเพชรบุรีได้เป็นกำลังสำคัญในการส่งเสบียงให้แก่กองทัพฝ่ายราชสำนักอยุธยา อย่างไรก็ดีเมืองเพชรบุรีถูกตีแตกอีกครั้ง เมื่อพม่าโดยมังมหานรธราได้ยกมาตีไทย จนไทยต้องเสียกรุงศรีอยุธยาแก่พม่าเป็นครั้งที่ 2 นั่นเอง
สมัยธนบุรีและรัตนโกสินทร์
ตั้งแต่สมัยสมเด็จพระเจ้าตากสินมหาราชจนถึงสมัยสมเด็จพระพุทธเลิศหล้านภาลัย ไทยยังคงทำสงครามกับพม่ามาโดยตลอด ซึ่งเจ้าเมืองและชาวเมืองเพชรบุรีก็ยังคงมีส่วนร่วมในการทำสงครามดังกล่าว จนเมื่อพม่าตกเป็นของอังกฤษ บทบาทของเมืองเพชรบุรีที่มีต่อเมืองหลวงและราชสำนักจึงค่อย ๆ เปลี่ยนไป
พระบาทสมเด็จพระจอมเกล้าเจ้าอยู่หัวทรงโปรดปรานเมืองเพชรบุรีตั้งแต่ครั้งยังผนวช และเมื่อขึ้นครองราชย์แล้ว โปรดให้สร้างพระราชวัง วัด และพระเจดีย์ใหญ่ขึ้นบนเขาเตี้ย ๆ ใกล้กับตัวเมืองและพระราชทานนามว่า “พระนครคีรี” ต่อมาในสมัยพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างพระราชวังอีกแห่งหนึ่งในตัวเมืองเพชรบุรี คือ “พระรามราชนิเวศน์” หรือที่เรียกกันภาษาชาวบ้านว่า “วังบ้านปืน” และด้วยความเชื่อที่ว่าอากาศชายทะเลและน้ำทะเลอาจบรรเทาอาการเจ็บป่วยได้ พระบาทสมเด็จพระมงกุฎเกล้าเจ้าอยู่หัวจึงโปรดเกล้าฯ ให้สร้าง “พระราชนิเวศน์มฤคทายวัน” ที่ชายหาดชะอำเพื่อใช้เป็นที่ประทับรักษาพระองค์
ที่ตั้งและอาณาเขต
จังหวัดเพชรบุรีอยู่ห่างจากกรุงเทพมหานคร ตามเส้นทางหลวงแผ่นดินหมายเลข 35 ระยะทางประมาณ 123 กิโลเมตร มีพื้นที่ทั้งหมด 6,225.138 ตารางกิโลเมตรหรือ 3,890,711.20 ไร่ โดยมีส่วนที่กว้างที่สุดวัดได้ 103 กิโลเมตรจากทิศตะวันออก-ตะวันตกและส่วนที่ยาวที่สุดวัดได้ 80 กิโลเมตรจากทิศเหนือ-ใต้ มีอาณาเขตติดต่อกับจังหวัดและประเทศใกล้เคียงต่อไปนี้
ภูมิประเทศ
พื้นที่ด้านตะวันตกเป็นป่าไม้และภูเขาสูงสลับซับซ้อน มีเทือกเขาตะนาวศรีเป็นเส้นกั้นอาณาเขตระหว่างไทยกับพม่า เฉพาะในเขตจังหวัดเพชรบุรีมีความยาวประมาณ 120 กิโลเมตร แม่น้ำสายสำคัญไหลผ่าน 3 สาย ได้แก่ แม่น้ำเพชรบุรี มีความยาวตลอดสาย 227 กิโลเมตร แม่น้ำบางกลอย มีความยาว 44 กิโลเมตร และแม่น้ำบางตะบูน มีความยาว 18 กิโลเมตร มีประชากรอาศัยหนาแน่นทางตะวันออกของพื้นที่ ซึ่งเป็นที่ราบลุ่มชายฝั่งทะเล ลักษณะภูมิประเทศจังหวัดเพชรบุรี แบ่งเป็น 3 เขต คือ
'''ก. เขตภูเขาและที่ราบสูง''' อยู่ทางด้านตะวันตกของจังหวัดติดกับพม่าในบริเวณอำเภอแก่งกระจานและอำเภอหนองหญ้าปล้อง มีภูเขาสูงและเป็นบริเวณที่สูงชันของจังหวัด มีลักษณะเป็นเทือกเขาทอดยาวจากเหนือมาใต้ พื้นที่ถัดจากบริเวณนี้จะค่อย ๆ ลาดต่ำลงมาทางด้านตะวันออก บริเวณนี้เป็นต้นกำเนิดแม่น้ำเพชรบุรีและแม่น้ำปราณบุรี
'''ข. เขตที่ราบลุ่มแม่น้ำ''' บริเวณตอนกลางของจังหวัดซึ่งอุดมสมบูรณ์ที่สุด มีแม่น้ำเพชรบุรีซึ่งเป็นแม่น้ำสายสำคัญไหลผ่าน และมีเขื่อนแก่งกระจานและเขื่อนเพชรบุรีซึ่งเป็นแหล่งน้ำระบบชลประทาน บริเวณนี้เป็นเขตเกษตรกรรมที่สำคัญของจังหวัด เขตนี้คือบริเวณบางส่วนของอำเภอเมืองเพชรบุรี อำเภอท่ายาง อำเภอชะอำ อำเภอบ้านลาด อำเภอบ้านแหลม และอำเภอเขาย้อย
'''ค. เขตที่ราบฝั่งทะเล''' อยู่ทางด้านตะวันออกของจังหวัด ติดกับชายฝั่งทะเลด้านอ่าวไทย บริเวณนี้นับเป็นแหล่งเศรษฐกิจที่สำคัญยิ่งของจังหวัดในด้านการประมง การท่องเที่ยว เขตนี้ได้แก่ บางส่วนของอำเภอเมืองเพชรบุรี บ้านแหลม ท่ายาง และชะอำ ลักษณะพื้นที่ชายฝั่งเพชรบุรี เหนือแหลมหลวงไปทางทิศเหนือเป็นพื้นที่ชายฝั่งหาดโคลน มีระบบนิเวศป่าชายเลน ด้านทิศใต้ของแหลมหลวงลงไปด้านทิศใต้เป็นหาดทราย แหลมหลวงซึ่งอยู่ในพื้นที่ตำบลแหลมผักเบี้ยจึงเป็นแหลมที่แบ่งระบบนิเวศป่าชายเลน ออกจากระบบนิเวศหาดทราย เหนือแหลมหลวงขึ้นไปด้านทิศเหนือมีลักษณะเป็นหาดโคลนเพราะอยู่ใกล้พื้นที่ชุมน้ำของแม่น้ำสายใหญ่ ได้แก่ แม่น้ำเพชรบุรี แม่น้ำบางตะบูน แม่น้ำแม่กลอง แม่น้ำท่าจีน และแม่น้ำบางปะกง เมื่อฤดูน้ำหลากน้ำจากแม่น้ำได้พัดพาตะกอนลงสู่ทะเลเป็นจำนวนมาก จึงส่งผลให้พื้นที่ของชายฝั่งแถบนี้มีตะกอนในน้ำสูง ส่งผลให้ชายฝั่งมีโคลนจำนวนมาก ซึ่งเหมาะแก่ระบบนิเวศป่าชายเลน เป็นแหล่งอนุบาลสัตว์ทะเล บริเวณอ่าวไทยในเขตอำเภอบ้านแหลมถือว่าเป็นอ่าวที่พบหอยหลากชนิด เช่น หอยเสียบ หอยปากเป็ด หอยตระกาย หอยตลับ หอยหลอด หอยแครง เป็นต้น โดยเฉพาะหอยแครง เป็นแหล่งที่พบมากที่สุดในโลก ภายหลังได้มีการตัดไม้ป่าชายเลนนำไปเผาถ่าน ทำลายป่าเพื่อทำนากุ้งกุลาดำ จึงส่งผลให้ป่าชายเลนถูกทำลายเป็นจำนวนมาก
ภูมิอากาศ
จังหวัดเพชรบุรีอยู่ติดอ่าวไทยจึงได้รับอิทธิพลของลมมรสุมตะวันออกเฉียงใต้ในฤดูฝน ซึ่งมีผลทำให้ฝนตกชุก และอิทธิพลจากลมมรสุมตะวันออกเฉียงเหนือในช่วงฤดูหนาว จึงทำให้มีอากาศหนาวเย็นในช่วงเวลาดังกล่าว สามารถแบ่งฤดูกาลออกเป็น 3 ฤดู
ใน พ.ศ. 2550 อุณหภูมิอากาศสูงที่สุด 37 องศาเซลเซียส (19 เมษายน) อุณหภูมิอากาศต่ำที่สุด 16 องศาเซลเซียส (4 กุมภาพันธ์) อุณหภูมิอากาศเฉลี่ยทั้งปี 28.02 องศาเซลเซียส ปริมาณฝนตกรวมทั้งปี 1,113.4 มิลลิเมตร มีจำนวนวันฝนตกวัดได้ตั้งแต่ 0.1 มิลลิเมตร จำนวน 99 วัน จากสถิติปริมาณน้ำฝนตั้งแต่ พ.ศ. 2537–2550 เฉลี่ยวันฝนตกประมาณปีละ 103 วัน ปริมาณน้ำฝนเฉลี่ยในรอบ 12 ปี (พ.ศ. 2539–2550) 1,003.43 มิลลิเมตรต่อปี โดยมีฝนตกมากในช่วงเดือนกันยายน–ตุลาคม
การเมืองการปกครอง
จังหวัดเพชรบุรีมีรูปแบบการปกครองและการบริหารราชการแผ่นดิน 3 รูปแบบ คือ
การบริหารส่วนกลาง
ประกอบด้วยหน่วยงานสังกัดส่วนกลางซึ่งมาตั้งหน่วยปฏิบัติงานในพื้นที่ จำนวน 75 ส่วนราชการ
การบริหารส่วนภูมิภาค
มีหน่วยราชการที่อยู่ในความควบคุมดูแลของผู้ว่าราชการจังหวัด คือ ส่วนราชการต่าง ๆ ในระดับจังหวัด และอำเภอ ส่วนราชการในระดับจังหวัดเป็นหน่วยงาน 2 ลักษณะ คือ หน่วยราชการบริหาร ส่วนภูมิภาคประจำจังหวัด และหน่วยราชการบริหารส่วนกลางในจังหวัด (ขึ้นตรงต่อส่วนกลาง) หน่วยราชการบริหารส่วนภูมิภาคประจำจังหวัดของจังหวัดเพชรบุรีมีทั้งสิ้น 33 หน่วยงาน สังกัดกระทรวงมหาดไทย 8 หน่วยงาน และสังกัดกระทรวง ทบวง กรมอื่น ๆ 26 หน่วยงาน
การบริหารส่วนท้องถิ่น
การปกครองส่วนท้องถิ่น ประกอบด้วย องค์การบริหารส่วนจังหวัดเพชรบุรี, เทศบาลเมือง 2 แห่ง, เทศบาลตำบล 13 แห่ง และองค์การบริหารส่วนตำบล 69 แห่ง มีรายละเอียดดังนี้
เมืองพี่น้อง
จังหวัดเพชรบุรีมีความสัมพันธ์ในฐานะเมืองพี่น้อง (Sister City) กับเมืองดังต่อไปนี้
เหตุกราดยิงที่กรมยุทธศึกษาทหารบก พ.ศ. 2565
เมื่อวันที่ 14 กันยายน พ.ศ. 2565 เกิดเหตุกราดยิงภายในวิทยาลัยการทัพบก กรมยุทธศึกษาทหารบก โดยผู้ก่อเหตุได้ใช้อาวุธปืนประทุษร้าย ส่งผลให้มีผู้เสียชีวิต 2 คน และบาดเจ็บ 1 ราย ก่อนที่ผู้ก่อเหตุจะยอมมอบตัว
ภูมิหลัง
หลังจากเหตุการณ์กราดยิงที่นครราชสีมาเมื่อปี พ.ศ. 2563 พลเอก อภิรัชต์ คงสมพงษ์ ผู้บัญชาการทหารบกในขณะนั้น สัญญาว่าจะ "ปฏิรูปกองทัพ" แต่จากการทบทวนเมื่อปี 2565 พบว่านอกจากการจ่ายเงินเยียวยาและการลงโทษผู้เกี่ยวข้องบางส่วน แต่การปฏิรูปด้านอื่น ๆ กลับไม่มีความคืบหน้า อย่างประเด็นเรื่องบ้านพักสวัสดิการที่นายทหารเกษียณอายุราชการยังพักอาศัยอยู่กันนั้น กองทัพปฏิเสธที่จะให้ข้อมูลอย่างต่อเนื่อง
นายแพทย์ วรตม์ โชติพิทยสุนนท์ โฆษกกรมสุขภาพจิต อธิบายว่า ปัจจัยสำคัญที่สุดที่อาจนำไปสู่เหตุทำร้ายผู้อื่นโดยใช้อาวุธ คือการอยู่ใกล้อุปกรณ์ เหตุกราดยิงในประเทศไทย มักจะพบเจอได้ในกลุ่มอาชีพที่ใกล้อาวุธ เช่น ทหาร และตำรวจ อาชีพที่มีความคาดหวังจากสังคมสูง ทำให้ความเครียดสูงตามไปด้วย ขณะที่อาชีพที่มีกฎระเบียบสูงในองค์กร เช่น นักกฎหมาย ถือเป็นอาชีพที่มีความเครียดสูงเช่นกัน เพราะต้องอยู่ในกฎเกณฑ์และกฎระเบียบ นอกจากนี้ ยังมีคนในกลุ่มอาชีพที่มีชั่วโมงการทำงานมาก พักผ่อนน้อย เช่น นักร้อง ศิลปิน หรือดารา สามารถก่อให้เกิดความเครียดสูง
เหตุการณ์
เมื่อเวลาประมาณ 8.45 นาฬิกา ผู้ก่อเหตุเข้าไปตึกวิทยาลัยการทัพบก กรมยุทธศึกษาทหารบก ได้ใช้อาวุธปืนขนาดกระสุน 9 มิลลิเมตร ยิงใส่เพื่อนร่วมงาน ส่งผลให้มีผู้เสียชีวิตในที่เกิดเหตุ 1 คน และบาดเจ็บสาหัส 2 คน ต่อมา เสียชีวิต 1 คนที่โรงพยาบาลพระมงกุฎเกล้า เวลาประมาณ 9.50 นาฬิกา ผู้ก่อเหตุยืนอยู่บริเวณริมกำแพงด้านหน้ากรมยุทธศึกษาทหารบก เจ้าหน้าที่ชุดสายตรวจปราบปรามของสถานีตำรวจนครบาลดุสิตปิดกั้นถนนเทอดดำริพร้อมกับมีการเจรจา โดยใช้เวลาเจรจาประมาณ 30 นาที ผู้ก่อเหตุจึงลดอาวุธ นำเครื่องกระสุนออกจากปืน และมอบตัว
ผู้ก่อเหตุ
จ่าสิบเอก ยงยุทธ มังกรกิม เป็นนายทหารเสมียนประจำวิทยาลัยการทัพบกอายุ 58 ปี ยงยุทธเคยมีประวัติรักษาอาการทางสมอง ตั้งแต่ปี พ.ศ. 2559 โดยหลังเหตุการณ์ถูกดำเนินคดีฆ่าผู้อื่นโดยเจตนา, พยายามฆ่าผู้อื่น, พกพาอาวุธปืนไปในที่สาธารณะโดยไม่ได้รับอนุญาต และยิงปืนในที่สาธารณะตามประมวลกฎหมายอาญา
เหยื่อ
เหตุกราดยิงส่งผลให้มีผู้เสียชีวิต 2 คน คือ
และบาดเจ็บ 1 คน คือ จ่าสิบเอก ยงยุทธ์ ปัญญานุวัฒน์ เสมียนประจำวิทยาลัยการทัพบก
ปฏิกิริยา
อนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่า "รัฐบาลแสดงความเสียใจต่อครอบครัวผู้เสียชีวิต และผู้บาดเจ็บ" และกล่าวว่า พลเอก ประยุทธ์ จันทร์โอชา รัฐมนตรีว่าการกระทรวงกลาโหม ได้มอบหมายให้หน่วยงานที่เกี่ยวข้องดูแลรักษาผู้บาดเจ็บ ดำเนินการเกี่ยวกับการจัดการศพของผู้เสียชีวิตตามระเบียบราชการ เน้นย้ำให้ผู้บังคับบัญชาเอาใจใส่ดูแลผู้ใต้บังคับบัญชา กำชับเรื่องมาตรการรักษาความปลอดภัย
ประวิตร วงษ์สุวรรณ รองนายกรัฐมนตรี ตอบคำถามในประเด็นการป้องกันเหตุกราดยิงในอนาคตว่า "ป้องกันยังไง บอกมาซิ บอกมา จะให้ทำอะไรบอกมาเลย โธ่"
พันเอกหญิง ศิริจันทร์ งาทอง รองโฆษกกองทัพบก ชี้แจงถึงเหตุกราดยิง ผู้ก่อเหตุอาจเกิดความเครียดและปัญหาทางสุขภาพ โดยทางกองทัพบกได้แสดงความเสียใจและไม่คาดคิดว่าจะเกิดขึ้น
การสังหารหมู่ที่จังหวัดหนองบัวลำภู พ.ศ. 2565
'''การสังหารหมู่ที่จังหวัดหนองบัวลำภู พ.ศ. 2565''' เป็นเหตุกราดยิงในตำบลอุทัยสวรรค์ อำเภอนากลาง จังหวัดหนองบัวลำภู เมื่อวันที่ 6 ตุลาคม พ.ศ. 2565 ทำให้มีผู้เสียชีวิต 38 คน (รวมผู้ก่อเหตุ) ในจำนวนนี้เป็นเด็ก 24 คน เหตุการณ์นี้ได้เป็นข่าวไปทั่วโลก นับเป็นการฆาตกรรมหมู่โดยผู้ก่อเหตุเพียงคนเดียวที่ร้ายแรงที่สุดในประวัติศาสตร์ไทย แซงหน้าจำนวนผู้เสียชีวิตจากเหตุกราดยิงที่จังหวัดนครราชสีมา พ.ศ. 2563 และติดอันดับเหตุกราดยิงในโรงเรียนที่ร้ายแรงที่สุดของโลก ผู้ก่อเหตุลงมือใช้มีด และอาวุธปืนประทุษร้ายในศูนย์พัฒนาเด็กเล็กตำบลอุทัยสวรรค์ ก่อนขับรถยนต์หลบหนี เหตุการณ์ทั้งหมดกินพื้นที่ 4 หมู่บ้าน ได้แก่ หมู่ 1 หมู่ 6 หมู่ 10 และหมู่ 12 ระหว่างทางผู้ก่อเหตุยิงผู้อื่นเสียชีวิตและบาดเจ็บหลายคน ทางการตำรวจได้ส่งหน่วยปฏิบัติการพิเศษหนุมานกองปราบ และอรินทราช 26 ไปยังพื้นที่เกิดเหตุ สุดท้ายผู้ก่อเหตุฆ่าภรรยา ลูกเลี้ยงและฆ่าตัวตายตาม
ผู้นำในและต่างประเทศ ตลอดจนองค์การระหว่างประเทศหลายคนและแห่งแสดงความเสียใจต่อเหตุการณ์ดังกล่าว ทางการไทยมีมาตรการเยียวยาผู้ได้รับผลกระทบและญาติ ขณะที่มีการชี้ว่าควรแก้ไขปัญหายาเสพติดและการครอบครองอาวุธปืนโดยผู้มีปัญหาสุขภาพจิต ด้านนายกรัฐมนตรีสั่งตั้งคณะกรรมการแก้ไขปัญหาปืนและยาเสพติด และกำหนดเป็นวาระแห่งชาติ
เบื้องหลัง
ประเทศไทยมีอัตราการครอบครองอาวุธปืนสูงกว่าประเทศอื่น ๆ ในเอเชียตะวันออกเฉียงใต้ และยังมีผู้ครอบครองปืนที่ไม่ได้รับใบอนุญาตอีกเป็นจำนวนมาก ซึ่งอาวุธเหล่านั้นส่วนใหญ่มีการซื้อขายกันผ่านชายแดน รอยเตอร์สกล่าวว่าแม้อัตราการครองปืนในไทยจะสูง แต่เหตุกราดยิงก็ไม่ค่อยเกิดขึ้นบ่อยนัก
อย่างไรก็ตาม หลังจากเหตุกราดยิงที่จังหวัดนครราชสีมา พ.ศ. 2563 แล้ว ยังมีการก่อเหตุกราดยิงอีกหลายกรณี ได้แก่ เหตุกราดยิงที่โรงพยาบาลสนามจังหวัดปทุมธานีเมื่อวันที่ 24 มิถุนายน 2564 เหตุกราดยิงที่จังหวัดเชียงราย เมื่อวันที่ 14 กรกฎาคม 2565 เหตุกราดยิงที่จังหวัดอุบลราชธานีเมื่อวันที่ 3 สิงหาคม 2565 เหตุกราดยิงหัวรถจักร รถเร็วกรุงเทพ-สุไหงโกลก เมื่อวันที่ 4 สิงหาคม 2565 และเหตุกราดยิงที่กรมยุทธศึกษาทหารบกเมื่อวันที่ 14 กันยายน 2565 ข้อมูลของเวิลด์ป็อบปูเลชันรีวิวระบุว่าในระยะเวลา 10 เดือนของปี 2565 ประเทศไทยมีผู้เสียชีวิตจากอาวุธปืนแล้ว 2,804 คน อยู่ในอันดับที่ 15 ของโลก หรือคิดเป็นอัตราตายจากปืน 3.91 ต่อประชากร 1 แสนคน
ที่ทำการองค์การบริหารส่วนตำบลอุทัยสวรรค์
เวลาประมาณ 11:24 น. ของวันที่ 6 ตุลาคม พ.ศ. 2565 ส.ต.อ. ปัญญา คำราบ ขับรถกระบะโตโยต้า วีโก้ สีขาวออกมาจากบ้านพัก และถึงศูนย์พัฒนาเด็กเล็กตำบลอุทัยสวรรค์เวลา 12:50 น. จากนั้นผู้ก่อเหตุใช้ปืนซิก ซาวเออร์ พี350 และปืนลูกซองที่ตนได้เตรียมมายิงเจ้าหน้าที่องค์การบริหารส่วนตำบลอุทัยสวรรค์ และบุตรชายของเจ้าหน้าที่รายดังกล่าวที่อยู่ที่ทำการองค์การบริหารส่วนตำบลอุทัยสวรรค์ เสียชีวิตรวม 2 ราย
ศูนย์พัฒนาเด็กเล็กตำบลอุทัยสวรรค์
เวลาประมาณ 12.55 น. ผู้ก่อเหตุเดินเข้าก่อเหตุภายในศูนย์ฯ โดยในขณะนั้นเป็นช่วงพักกลางวันและเด็กกำลังนอนหลับอยู่ภายใต้การดูแลของครูพี่เลี้ยง 6 คน ผู้ก่อเหตุใช้มีดฟันครูพี่เลี้ยงที่เห็นเหตุการณ์และพยายามปิดประตูแต่ไม่สำเร็จเสียชีวิต ผู้ก่อเหตุใช้ปืนกราดยิงต่อภายในศูนย์ฯ ส่งผลให้มีผู้เสียชีวิตในที่เกิดเหตุรวม 25 ราย แบ่งออกเป็นเด็กในศูนย์ฯ 23 ราย ครูพี่เลี้ยงผู้หญิง 2 ราย หลังได้รับรายงาน เจ้าหน้าที่ตำรวจออกไล่ล่าตามหาผู้ก่อเหตุ
3 หมู่บ้าน
หลังก่อเหตุที่ศูนย์พัฒนาเด็กเล็กตำบลอุทัยสวรรค์ หมู่บ้านห้วยนาหลวง หมู่ 6 ผู้ก่อเหตุเดินทางกลับไปที่บ้านพักของตนอีกครั้ง ผู้ก่อเหตุถึง หมู่บ้านหนองกุงศรี หมู่ 10 ซึ่งเป็นทางผ่าน ขับรถกระบะพุ่งชนรถจักรยานยนต์และใช้ปืนยิงผู้สัญจรทางถนนซ้ำ ส่งผลให้มีผู้เสียชีวิตทันทีและที่โรงพยาบาลรวม 7 ราย จากบ้านหนองกุงศรี
ต่อมาผู้ก่อเหตุขับรถชนคนที่ หมู่ที่ 12 บ้านท่าอุทัยเหนือเสียชีวิตอีก 1 ราย นอกจากนี้ ผู้เห็นเหตุการณ์ยังเล่าว่าผู้ก่อเหตุใช้มีดฟันซ้ำคนที่ยิงปืนแล้วกระสุนด้าน รวมทั้งขับรถถอยมาทับผู้เสียหาย
ก่อนเข้ามาจอดรถในบ้านพักของตนซึ่งอยู่ภายในหมู่ 1 หมู่บ้านท่าอุทัย ที่หมู่บ้านแห่งนี้เขายังสังหารคนไปอีก 6 คน 3 คนเป็นคนผ่านทาง และอีก 3 คนมีบ้านอยู่ห่างจากบ้านของเขาไม่เกิน 400 เมตร แต่ไม่ลงมือกับเพื่อนบ้านคนหนึ่งที่ทำอาชีพขายส่งน้ำดื่ม สุดท้ายจุดไฟเผารถยนต์ที่ใช้หลบหนี ยิงสังหารลูกเลี้ยงและภรรยา รวมถึงตนเองจนถึงแก่ความตาย
ผู้เสียชีวิต
ยอดผู้เสียชีวิต ณ วันที่ 8 ตุลาคม อยู่ที่ 38 ราย รวมผู้ก่อเหตุ รายละเอียดสถานที่แสดงทางด้านขวามือ
ผู้บาดเจ็บถูกส่งตัวเข้ารักษาในโรงพยาบาลทั้งหมด 15 ราย ผู้เสียชีวิตที่โรงพยาบาลนากลาง 3 ราย และเสียชีวิตที่โรงพยาบาลหนองบัวลำภู 2 ราย
ผู้ก่อเหตุ
สิบตำรวจเอก ปัญญา คำราบ บรรจุเป็นข้าราชการตำรวจเมื่อวันที่ 1 พฤศจิกายน พ.ศ. 2555 สังกัดสถานีตำรวจนครบาลยานนาวา ต่อมาได้ย้ายมาสังกัดสถานีตำรวจนครบาลลุมพินี ก่อนย้ายมาดำรงตำแหน่งที่สถานีตำรวจภูธรนาวังเมื่อวันที่ 30 มิถุนายน พ.ศ. 2562
แหล่งข่าวระบุว่า ปัญญามีปัญหากับคู่รักของเขาที่ไม่ย้ายถิ่นตามมาด้วย นับจากนั้น ปัญญาเริ่มมีพฤติกรรมที่ยุ่งเกี่ยวกับยาเสพติดและแสดงอารมณ์ฉุนเฉียว พลตำรวจตรี ไพศาล ลือสมบูรณ์ โฆษกตำรวจภูธรภาค 4 ให้สัมภาษณ์กับพีพีทีวีว่าผู้ก่อเหตุมักมีปัญหากับผู้บังคับบัญชาและชาวบ้าน ส่วนเอกสารของกองบัญชาการตำรวจนครบาล ต้นสังกัดเดิมของปัญญา ระบุว่าเขาเป็นคนเก็บตัว ไม่ค่อยพูดคุยกับใคร และชอบเล่นปืน ส่วนญาติเปิดเผยว่า เขาเคยเป็นเด็กเรียนดี เล่นดนตรีและทำกิจกรรมสร้างสรรค์ ไม่ได้ยุ่งเกี่ยวกับยาเสพติดมาตั้งแต่สมัยมัธยม
หลังเกิดเหตุมารดาของผู้ก่อเหตุเปิดเผยว่าบุตรเป็นบัณฑิตนิติศาสตร์เกียรตินิยมอันดับสองจากมหาวิทยาลัยรามคำแหง ก่อนเกิดเหตุยังมาบอกลาด้วยประโยค "แม่ ขอโทษ ป่านนี้ผมยังไม่ได้ตอบแทนพระคุณของแม่เลย" นอกจากนี้ยังบอกว่าแฟนสาวที่เสียชีวิตด้วยกันเป็นแฟนใหม่ที่เพิ่งคบหากันได้ 2–3 ปี ส่วนลูกนั้นเป็นลูกติดของแฟนสาว แฟนสาวคนล่าสุดนั้นเป็นแม่หม้ายลูกติดเคยทำงานร้านคาราโอเกะ
วันที่ 8 ตุลาคม ได้มีพิธีฌาปนกิจศพที่วัดใหม่หนองหิน ตำบลนาดี อำเภอเมืองอุดรธานี จังหวัดอุดรธานี
แรงจูงใจ
พลตำรวจโท พิศาล มุขแจ้ง อดีตหัวหน้าภาควิชาอาชญาวิทยา โรงเรียนนายร้อยตำรวจ กล่าวว่า ความเครียดจากการถูกให้ออกจากราชการอาจเป็นแรงจูงใจให้ก่อเหตุ และตั้งข้อสังเกตถึงการกราดยิงในศูนย์พัฒนาเด็กเล็กซึ่งไม่มีส่วนเกี่ยวข้องกับผู้ก่อเหตุ พลตำรวจเอก ต่อศักดิ์ สุขวิมล รองผู้บัญชาการตำรวจแห่งชาติ เสนอว่าผู้ก่อเหตุเลือกโจมตีไปที่เป้าหมายอ่อนแอ (soft target) และกล่าวว่า เนื่องจากผู้ก่อเหตุส่วนใหญ่ถูกวิสามัญฆาตกรรม เช่นเดียวกับกรณีนี้ การนำตัวผู้ก่อเหตุมาศึกษาจึงไม่สามารถทำได้ พลตำรวจตรี ไพศาล ลือสมบูรณ์ โฆษกกองบัญชาการตำรวจภูธรภาค 4 ให้ความเห็นไปในทิศทางเดียวกันกับต่อศักดิ์โดยกล่าวว่า "[...] คนร้ายเล็งว่าเป้าหมายอ่อนแอ ก่อเหตุสำเร็จง่าย" และ "เบื้องต้น สาเหตุมาจากเครียดอยากระบาย เก็บกด เคียดแค้นจากการถูกไล่ออกจากราชการ ประกอบกับที่ผ่านมามีอาการหลอนยาจากการเสพยาบ้า"
อย่างไรก็ตาม พันตำรวจโท กฤษณพงค์ พูตระกูล ผู้ช่วยอธิการบดีและประธานกรรมการคณะอาชญาวิทยาและการบริหารงานยุติธรรม มหาวิทยาลัยรังสิต มองว่าความเครียดและการเสพยาเสพติดเป็นปูมหลังของผู้ก่อเหตุ แต่ยังต้องวิเคราะห์หาสาเหตุกระตุ้นทำให้ลงมือต่อไป เพราะเป็นการก่อเหตุกับผู้ไม่มีส่วนเกี่ยวข้อง เขายังมองว่าผู้ก่อเหตุอาจไม่ได้คิดฆ่าตัวตายตั้งแต่แรกเพราะมีการเผารถตัวเองซึ่งเป็นการทำลายหลักฐาน
พลตำรวจตรี สุพิศาล ภักดีนฤนาถ สมาชิกสภาผู้แทนราษฎรแบบบัญชีรายชื่อ พรรคก้าวไกล และอดีตผู้บังคับการกองปราบปราม ตั้งข้อสังเกตว่าการกลั่นแกล้งบุตรของผู้ก่อเหตุ อาจเป็นแรงจูงใจอย่างหนึ่ง อีสานเรคคอร์ดเปิดเผยบทสัมภาษณ์คนใกล้ชิดของปัญญา ที่เชื่อว่าการที่เขาถูกให้ออกจากงานและถูกคนในท้องถิ่นตั้งคำถามถึงภูมิหลังของแฟนใหม่ทำให้คิดมาก และก่อนหน้านี้ผู้ก่อเหตุไม่ให้ลูกไปสถานเลี้ยงเด็กที่เกิดเหตุมา 1 เดือนแล้วเพราะโดนล้อว่าไม่ใช่ลูกแท้ ๆ นอกจากนี้ปัญญายังรู้สึกอึดอัดกับคำถามว่าเขามียาเสพติดจริงหรือถูกกลั่นแกล้ง
ผลสืบเนื่อง
พลเอก ประวิตร วงษ์สุวรรณ รองนายกรัฐมนตรี รับปากว่าจะวางมาตรการปราบปรามยาเสพติดให้เข้มข้นยิ่งขึ้น และอ้างว่ารัฐบาลได้ดำเนินการมาตลอดอยู่แล้ว แม้ว่าจากการชันสูตรพลิกศพของผู้ก่อเหตุจะไม่พบสารเสพติดในร่างกาย ภายใน 72 ชั่วโมงนับตั้งแต่ที่เริ่มการชันสูตร ทั้งนี้ ไม่ได้หมายความว่าการใช้สารเสพติดก่อนหน้านั้นจะไม่ส่งผลต่อระบบการคิด, สมอง และระบบประสาทของผู้ก่อเหตุ
สุทธิพงษ์ จุลเจริญ ปลัดกระทรวงมหาดไทยสั่งตรวจสอบคุณสมบัติผู้ขอใบอนุญาตให้มีและใช้อาวุธปืน อย่างไรก็ตาม พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ระบุว่ามาตรการเพิ่มความปลอดภัยของศูนย์เด็กเล็กทำได้ยาก พร้อมกับถามนักข่าวกลับว่าจะให้ครูพกปืนหรือไม่ และชี้ว่าอย่ามองเฉพาะประเด็นเรื่องอาวุธปืน แต่ให้มองที่ประเด็นสุขภาพจิตของผู้ก่อเหตุ โดยระบุว่า
ต่อมาพลเอก ประยุทธ์ จันทร์โอชา นายกรัฐมนตรี สั่งตั้งคณะกรรมการอีกคณะหนึ่งเพื่อกำหนดมาตรการแก้ไขปัญหาปืนและยาเสพติด โดยกำหนดเป็นวาระแห่งชาติ
กฤษณพงค์มองว่าสำนักงานตำรวจแห่งชาติควรมีการทบทวนนโยบายเรื่องการประเมินสุขภาพจิตของเจ้าหน้าที่ และการพกพาอาวุธปืนของบุคคลที่มีสภาพจิตใจไม่ปกติ รวมทั้งให้คนรอบข้างช่วยกันสังเกตอาการไปส่งให้กับจิตแพทย์และนักจิตวิทยา
ด้านรังสิมันต์ โรม ส.ส. พรรคก้าวไกล เสนอข้อปฏิรูปตำรวจและกองทัพ 4 ข้อเพื่อป้องกันเหตุในอนาคต ได้แก่ การปราบปรามการซื้อขายตำแหน่งที่เป็นตัวการชักนำให้เกิดธุรกิจผิดกฎหมาย มีกระบวนการช่วยเหลือและดูแลเจ้าหน้าที่ชั้นผู้น้อย ลดต้นทุนของผู้ปฏิบัติหน้าที่เพื่อป้องกันการซื้อขายปืนไปเป็นของส่วนตัว และลดภารกิจที่ไม่จำเป็น เช่น ตำรวจรับใช้ และมีการติดตามหลังเจ้าหน้าที่ต้องออกจากราชการ
ในประเทศ
โรงพยาบาลหนองบัวลำภูประกาศขอรับบริจาคโลหิต ซึ่งมีประชาชนเดินทางไปบริจาคโลหิตกันเป็นจำนวนมาก
พลเอก ประยุทธ์ จันทร์โอชา นายกรัฐมนตรี ขอให้มีการลดธงครึ่งเสาตามสถานที่ราชการทั่วราชอาณาจักรเป็นเวลา 1 วัน เป็นกรณีพิเศษ เพื่อไว้อาลัยให้กับผู้สูญเสีย พร้อมทั้งกล่าวแสดงความเสียใจและสั่งการให้หน่วยงานที่เกี่ยวข้องเข้าช่วยเหลือผู้บาดเจ็บ ส่วนประวิตรได้สั่งการไปยังพลเอก ณรงค์พันธ์ จิตต์แก้วแท้ ผู้บัญชาการทหารบก เพื่อแสดงความห่วงใยและแสดงความเสียใจต่อครอบครัวผู้เสียชีวิตในเหตุการณ์กราดยิง พร้อมทั้งสั่งการให้ประกาศเชิญชวนกำลังพล ข้าราชการ และประชาชนในพื้นที่จังหวัดหนองบัวลำภูกับพื้นที่ใกล้เคียงร่วมกันบริจาคโลหิตเพื่อช่วยเหลือผู้ที่ได้รับบาดเจ็บจากเหตุการณ์ในครั้งนี้ ในเหตุการณ์นี้ประวิตรตอบคำถามประเด็นที่ผู้ก่อเหตุเป็นอดีตตำรวจว่า "ทำยังไงล่ะฮะ ก็คนมันติดยา" ทำให้รังสิมันต์ โรมวิจารณ์ว่าเป็นการโทษว่าเหตุดังกล่าวเป็นความผิดของคนคนเดียว โดยจะไม่แก้ไขความผิดพลาดของระบบราชการ ส่วนภัทรวดี ปิ่นทองวิจารณ์ว่า "ทำอะไรไม่ได้คิดอะไรไม่ออกก็ออกไปไม่ควรอยู่" ต่อมารัฐบาลเชิญชวนประชาชนให้บริจาคช่วยเหลือผู้เสียหายจากเหตุการณ์
ด้านอัจฉรา ปัณฑรานุวงศ์ ผู้ช่วยศาสตราจารย์ประจำคณะวารสารศาสตร์และสื่อสารมวลชน มหาวิทยาลัยธรรมศาสตร์ มองว่าคำพูดของประยุทธ์มีการโทษสังคม โยนปัญหาออกนอกตัว และคำพูดยังไม่มีประเด็น ทำให้ความน่าเชื่อถือในฐานะผู้นำไม่ชัดเจน ขณะที่คำพูดของประวิตร "เราให้การช่วยเหลือแล้ว และให้ประชาชนโทร 1669 191 1597 มีตั้งเยอะคุณจำได้ไหม" ติดภาพลักษณ์เห็นตัวเองเป็นศูนย์กลาง และเป็นการทำลายความคาดหวังของคนที่ต้องการให้ผู้นำแก้ไขปัญหา
ชวน หลีกภัย ประธานรัฐสภา ได้ทราบข่าวระบุว่า "ขอแสดงความเสียใจอย่างยิ่งมายังครอบครัว ญาติพี่น้องของผู้เสียชีวิตและบาดเจ็บ พี่น้องชาวหนองบัวลำภูทั้งหมดขอส่งกำลังใจและความห่วงใยมายังทุก ๆ คน"
ชัชชาติ สิทธิพันธุ์ ผู้ว่าราชการกรุงเทพมหานคร โพสต์ข้อความแสดงความเสียใจผ่านเฟซบุ๊กส่วนตัวระบุว่า "การสูญเสียลูกคือโศกนาฏกรรมที่รุนแรงที่สุดของพ่อแม่ ผมขอแสดงความเสียใจกับครอบครัวผู้สูญเสียและผู้ได้รับบาดเจ็บทุกคน และขอเป็นกำลังใจให้พวกเราทุกคนผ่านพ้นช่วงเวลาที่หดหู่โหดร้ายนี้ไปได้ครับ"
พระบาทสมเด็จพระวชิรเกล้าเจ้าอยู่หัวทรงรับผู้เสียชีวิต และผู้บาดเจ็บไว้ในพระบรมราชานุเคราะห์ทั้งหมด และโปรดเกล้าฯ ให้องคมนตรีเดินทางไปเยี่ยมครอบครัวผู้บาดเจ็บ ณ โรงพยาบาลอุดรธานี ต่อมาพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จฯ ทรงเยี่ยมในวันที่ 7 ตุลาคม พ.ศ. 2565 พระองค์มีพระราชดำรัสระหว่างการทรงเยี่ยมความตอนหนึ่งว่า